
RAPORT

asupra proiectului de Lege pentru aprobarea Ordonanţei de urgenţă a 
Guvernului nr.69/2008 privind actualizarea participaţiei la capitalul 
social deţinute de Societatea Comercială ,,Fondul Proprietatea"- S.A. 

la Societatea Naţională ,,Nuclearelectrica"- S.A.
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.69/2008 privind actualizarea participaţiei la capitalul social deţinute de Societatea Comercială ,,Fondul Proprietatea"- S.A. la Societatea Naţională ,,Nuclearelectrica"- S.A., trimis cu adresa PL-x 601 din 8 octombrie 2008, înregistrată sub nr. 21/170 din  10 octombrie 2008.    
Conform prevederilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat iniţiativa legislativă în şedinţa din 29 septembrie 2008.
Consiliul Legislativ a avizat favorabil proiectul de lege, cu propuneri, conform avizului nr.668 din 4 iunie 2008.

Comisia juridică, de disciplină şi imunităţi a avizat favorabil iniţiativa legislativă, conform avizului nr. 31/961 din 27 ianuarie 2009. 
Comisia pentru industrii şi servicii, conform avizului nr.23/432 din 4 martie 2009, a avizat negativ proiectul de lege.

   Proiectul de ordonanţă de urgenţă supus dezbaterii are ca obiect de reglementare măsurile de urgentare a procedurilor necesare listării Societăţii Comerciale Fondul Proprietatea - SA pentru evitarea impactului social negativ pe care l-ar avea imposibilitatea listării Societăţii Comerciale Fondul Proprietatea, precum şi actualizarea participaţiei la capitalul social deţinută de aceasta la Societatea Naţională „Nuclearelectrica” – S.A. luând în considerare majorările şi diminuările succesive de capital înregistrate de Societatea Naţională „Nuclearelectrica” –  S.A.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 10 martie 2009.
    Din totalul de 25 de membri ai Comisiei pentru politică economică, reformă şi privatizare au fost prezenţi toţi deputaţii.
La dezbaterea proiectului de lege s-a avut în vedere şi punctul de vedere al Ministerului Economiei, transmis cu adresa nr.I/804/04.03.2009 prin care se comunică faptul că Ministerul Economiei nu susţine aprobarea Ordonanţei de urgenţă a Guvernului nr. 69/2008 privind actualizarea participaţiei la capitalul social deţinute de Societatea Comercială ,,Fondul Proprietatea"- S.A. la Societatea Naţională ,,Nuclearelectrica"- S.A., întrucât actualizarea perpetuă a procentului de 20% prin majorările succesive de capital la S.C. ,,Nuclearelectrica’’ – S.A. nu este favorabilă acestei societăţi. 

Pe cale de consecinţă, membrii Comisiei au hotărât, cu majoritate de voturi            (4 voturi împotrivă), să propună plenului Camerei Deputaţilor respingerea proiectului de Lege pentru aprobarea Ordonanţei de urgenţă a Guvernului nr.69/2008 privind actualizarea participaţiei la capitalul social deţinute de Societatea Comercială ,,Fondul Proprietatea"- S.A. la Societatea Naţională ,,Nuclearelectrica"- S.A.
În raport cu obiectul şi conţinutul său, iniţiativa legislativă face parte din categoria legilor ordinare.

                   PRESEDINTE,                                                   SECRETAR,                                                                                                                                                                                  
                   Mihai TUDOSE                                           Cătălin CHERECHEŞ                                                                                                                                  

Consilier  parlamentar:

Anca Chiser

BIROUL  PERMANENT  
AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.69/2008 privind actualizarea participaţiei la capitalul social deţinute de Societatea Comercială ,,Fondul Proprietatea"- S.A. la Societatea Naţională ,,Nuclearelectrica"- S.A., trimis, spre dezbatere în fond, în procedură de urgenţă, cu adresa PL-x 601 din 8 octombrie 2008, înregistrată sub nr. 21/170 din  10 octombrie 2008, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,
Mihai TUDOSE

